ΠΡΟΓΡΑΜΜΑ ΑΛΒΑΝΙΚΗΣ ΡΙΒΙΕΡΑΣ
1η μέρα (01/10/26) : 📍ΚΟΡΙΝΘΟΣ-ΔΕΡΟΠΟΛΗ-ΑΡΓΥΡΟΚΑΣΤΡΟ-ΑΓ.ΣΑΡΑΝΤΑ
 Αναχώρηση από Κόρινθο  01/10/2026 για την Κακαβιά ( Kakavi όπου βρίσκονται τα ελληνοαλβανικά σύνορα).  Στο δρόμο θα κάνουμε στάσεις για καφέ. Η διαδρομή είναι περίπου 4 ώρες. Μετά τη διέλευση των συνόρων  σε μικρή απόσταση από τα σύνορα φτάνουμε στο χωριό Βουλιαράτες, όπου βρίσκεται το Στρατιωτικό Νεκροταφείο των Ελλήνων Πεσόντων του 1940 – 41. Θα κάνουμε μια σύντομη στάση για να ανάψουμε ένα κεράκι ως φόρο τιμής σε αυτούς που έπεσαν υπέρ πατρίδος. Επίσκεψη στο κεφαλοχώρι της Δερόπολης τη Δερβιτσάνη, όπου θα ξεναγηθούμε στο χωριό, θα προσκυνήσουμε στον Ιερό Ναό Κοιμήσεως της Θεοτόκου και θα συνομιλήσουμε με τους κατοίκους του. Γεύμα σε ταβέρνα του χωριού ή στο Αργυρόκαστρο(Gjirokaster). Ξενάγηση στην πόλη του Αργυροκάστρου, πόλη – προπύργιο της Ορθοδοξίας και του Ελληνισμού της Αλβανίας. Από το Κάστρο θα γνωρίσουμε την ιστορία της πέτρινης πόλης. Το ιστορικό κέντρο του Αργυροκάστρου αποτελεί από το 2005 Μνημείο Παγκόσμιας πολιτιστικής κληρονομιάς της ΟΥΝΕΣΚΟ και μαζί με τα αναρίθμητα σπίτια από πέτρα, συνθέτουν ένα πλούσιο "ψηφιδωτό",  που μαρτυρεί την πλούσια κληρονομιά που άφησαν πίσω τους όσοι κατοίκησαν την περιοχή, στο πέρασμα των αιώνων. Ελεύθερος χρόνος για βόλτα στην Πόλη και το Παλιό Παζάρι του Αργυροκάστρου. Αναχώρηση και άφιξη στο ξενοδοχείο στους Αγίους Σαράντα(Sarand).  Διανυκτέρευση.
2η Μέρα (02/20/26): 📍ΑΓ.ΣΑΡΑΝΤΑ-ΒΟΥΘΡΩΤΟ-ΕΞΑΜΙΛΙΑ-ΑΓ.ΣΑΡΑΝΤΑ 
Πρωινό. Αναχώρηση για το Βουθρωτό(Butrint), επίσκεψη και ξενάγηση στον αρχαιολογικό χώρο του Βουθρωτού, στον οποίο μεταξύ των άλλων θα δούμε το Αρχαίο Ελληνικό Θέατρο, το Ναό του Ασκληπιού, την Τρίκλιτη Βασιλική, το Βαπτιστήριο και το Μουσείο όπου βρίσκονται όλα τα ευρήματα από τις αρχαιολογικές ανασκαφές που έχουν πραγματοποιηθεί στην περιοχή. Ελεύθερος χρόνος στα Εξαμίλια(Ksamil).  Αναχώρηση και άφιξη στους Αγίους Σαράντα(Sarand). Η πόλη είναι χτισμένη πάνω στα ερείπια της αρχαίας πόλης  Όγχησμος, που άκμασε στους ρωμαϊκούς χρόνους καθώς ήταν εμπορικός σταθμός για το εμπόριο μεταξύ Ηπείρου και Ιταλίας. Η σημερινή ονομασία προέρχεται από τον Βυζαντινό Ναό των Αγίων Σαράντα, του οποίου τα ερείπια σονται στον λόφο πάνω από την πόλη. Σήμερα εξακολουθεί να υπάρχει ελληνική κοινότητα στην πόλη, και συνεχίζουν να λειτουργούν τα ελληνικά σχολεία, καθώς επίσης και οι εκκλησίες όπως ο Ιερός Ναός του Αγίου Χαράλαμπου. Διανυκτέρευση.

3η Μέρα( 03/10/26): 📍ΑΓ.ΣΑΡΑΝΤΑ-ΜΠΛΕ ΜΑΤΙ-ΚΟΡΙΝΘΟΣ

Πρωινό. Επίσκεψη στο Γαλάζιο Μάτι(Blue Eye), μια φυσική πηγή που περιβάλλεται από καταπράσινο τοπίο. Από την είσοδο θα περπατήσουμε για περίπου 2.500χλμ είτε με τρενάκι για να φτάσουμε στην πηγή . Το βάθος της πηγής υπολογίζεται άνω των 45  μέτρων, καθώς η δυνατή πίεση του νερού δεν βοηθάει τους δύτες  στον ακριβή υπολογισμό του. Η ροή του νερού ανέρχεται στα 6 κυβικά μέτρα  ανά δευτερόλεπτο και η  θερμοκρασία  περίπου στους 13 βαθμούς Κελσίου. Ελεύθερος χρόνος για να απολαύσουμε ένα καφεδάκι στην καταπράσινη φύση. Αναχώρηση και έξοδος από τη συνοριακή διάβαση Μαυροματίου (Qafe Bote).
